Романите и тяхната адаптация извличат голяма част от обстановката, героите и сюжетните обрати от европейската история. Основен източник на вдъхновение за романите е английската Война на розите (1455 – 85) между династиите Ланкастър и Йорк, отразени в династиите на Мартин Ланистър и Старк. Вестерос, със своите замъци и рицарски турнири, напомня Западна Европа от Развитото Средновековие. Съзаклятничката Церсей например напомня Изабела (1295 – 1358), „Френската вълчица“. Тя и нейното семейство, описани в историческата поредица романи "Прокълнатите крале" на Морис Дрюон, особено вдъхновяват Мартин. Сериалът съчетава такива разнообразни вдъхновения като Адриановия вал (който става големия Вал на Мартин), падането на Рим и легендата за Атлантида (древна Валирия), византийския гръцки огън („див огън“), исландските саги от Епохата на викингите (железнородните), монголските орди (дотраките), както и елементи от Стогодишната война (1337 – 1453) и Италианския ренесанс (1400 – 1500). Голямата популярност на сериала се дължи отчасти на умението на Мартин да вплете тези разнородни елементи в еднородно цяло, което е правдоподобно на свой ред като алтернативна история.